ანგუს კლაუდი

კონორ ანგუს კლაუდ ჰიკი (; დ. 10 ივლისი, 1998 — გ. 31 ივლისი, 2023) — ამერიკელი მსახიობი, რომელიც ცნობილია HBO-ს ტელესერიალ „ეიფორიაში“ () ფეზკოს როლის შესრულებისთვის. ასევე შეასრულა მცირე როლები დამოუკიდებელ ფილმებში, როგორებიცაა 2021 წლის „ჩრდილოეთი ჰოლივუდი“ () და 2023 წლის „ხაზი“ (), აგრეთვე მომავალ ფილმში „უცნაური ზღაპრები“ (). კლაუდმა ასევე მონაწილეობა მიიღო ნოა საირუსის, Juice WRLD-ის, ბეკი ჯისა და კეროლ ჯის მუსიკალურ ვიდეოებში.

ადრეული ცხოვრება
ანგუს კლაუდი დაიბადა ოკლენდში, კალიფორნიაში, 1998 წლის 10 ივლისს; თუმცა მისი ოჯახის უმეტესობა ირლანდიაში ცხოვრობდა. კლაუდს ჰყავდა ორი უმცროსი ტყუპი და, სახელად მოლი ჰიკი და ფიონა ჰიკი. მან განათლება ოკლენდის ხელოვნებათა სკოლაში მიიღო, სადაც მისი თანაკლასელი იყო „ეიფორიას“ თანავარსკვლავი ზენდეია.

Variety-სთან ინტერვიუსას კლაუდმა თქვა, რომ მოზარდობისას დაცემის შედეგად „ტვინის მცირე დაზიანება“ მიიღო. ამ ტრავმამ მას თავის მარჯვენა მხარეს იარა დაუტოვა.

კარიერა
ბრუკლინში (ნიუ-იორკი) ბარკლეის ცენტრის მიმდებარე ვუდლენდის რესტორანში მუშაობისას მის შესახებ მიმოიკითხა „ეიფორიას“ კასტინგის ხელმძღვანელმა, ჯენიფერ ვენდიტიმ, რომელზეც ანგუსმა თავდაპირველად იფიქრა, რომ თაღლითი იყო. ამ სერიალში მან ფეზკოს როლი შეასრულა. „ეიფორიამდე“ კლაუდს სამსახიობო გამოცდილება არ ჰქონია, თუმცა უმაღლესი სკოლის თეატრში სცენებს აწყობდა და განათებასა და აკუსტიკაზე მუშაობდა. კლაუდმა ასევე შეასრულა უოკერის როლი კომედიურ დრამაში „ჩრდილოეთი ჰოლივუდი“.

გარდაცვალება
კლაუდი გარდაიცვალა 2023 წლის 31 ივლისს, 25 წლის ასაკში, თავისი ოჯახის სახლში, ოკლენდში, კალიფორნიაში. ოკლენდის სახანძრო დეპარტამენტი სამედიცინო დახმარებისთვის გამოიძახეს, თუმცა კლაუდი მათ მისვლამდე უკვე გარდაცვლილი იყო. იგი მამის გარდაცვალებას გლოვობდა, რომელიც ანგუსის გარდაცვალებამდე ერთი კვირით ადრე დაკრძალეს.

ფილმოგრაფია
+ ფილმი წელი სახელწოდება მშობლიური სახელწოდება როლი შენიშვნები სქოლიო 2021 ჩრდილოეთი ჰოლივუდი North Hollywood უოკერი  2023 ხაზი  The Line რობერტ დეუიტი   2024 უსათაურო Universal Monsters-ის ფილმი  Untitled Universal Monsters film  გადაღება, გარდაცვალების შემდგომი გამოშვება   უცნაური ზღაპრები Freaky Tales შემუშავების პროცესი, გარდაცვალების შემდგომი გამოშვება  შენი იღბლიანი დღე Your Lucky Day 

+ ტელევიზია წელი სახელწოდება მშობლიური სახელწოდება როლი შენიშვნები სქოლიო 2019–22 ეიფორია Euphoria ფეზკო მთავარი როლი, 16 ეპიზოდი  2019 სრულყოფილი ქალი The Perfect Women საკუთარი თავი  

+ მუსიკალური კლიპები წელი სახელწოდება ავტორი რეჟისორი სქოლიო 2020 „All Three“ ნოა საირუსი ტაილერ შილდსი  2022 „Cigarettes“ Juice WRLD სტივ კენონი  „Mamiii“ ბეკი ჯი და კეროლ ჯი მაიკ ჰო 

რესურსები ინტერნეტში


სქოლიო

კატეგორია:დაბადებული 1998
კატეგორია:გარდაცვლილი 2023
კატეგორია:XXI საუკუნის ამერიკელი მამაკაცი მსახიობები
კატეგორია:ამერიკელი მამაკაცი კინომსახიობები
კატეგორია:ამერიკელი მამაკაცი ტელემსახიობები
კატეგორია:ირლანდიელი ამერიკელები
კატეგორია:მამაკაცი მსახიობები ოკლენდიდან (კალიფორნია)
კატეგორია:მსახიობები ანბანის მიხედვით